Na podlagi 29. člena Zakona o lokalni samoupravi (Uradni list RS, št. [94/07](http://www.uradni-list.si/1/objava.jsp?sop=2007-01-4692) – uradno prečiščeno besedilo, [76/08](http://www.uradni-list.si/1/objava.jsp?sop=2008-01-3347), [79/09](http://www.uradni-list.si/1/objava.jsp?sop=2009-01-3437), [51/10](http://www.uradni-list.si/1/objava.jsp?sop=2010-01-2763), [40/12](http://www.uradni-list.si/1/objava.jsp?sop=2012-01-1700) – ZUJF, [14/15](http://www.uradni-list.si/1/objava.jsp?sop=2015-01-0505) – ZUUJFO, [11/18](http://www.uradni-list.si/1/objava.jsp?sop=2018-01-0457) – ZSPDSLS-1 in [30/18](http://www.uradni-list.si/1/objava.jsp?sop=2018-01-1356)), 7. člena Zakona o športu (Uradni list RS, št. [22/98](http://www.uradni-list.si/1/objava.jsp?sop=1998-01-0929), [97/01](http://www.uradni-list.si/1/objava.jsp?sop=2001-01-4794) – ZSDP, [15/03](http://www.uradni-list.si/1/objava.jsp?sop=2003-01-0589) – ZOPA in [29/17](http://www.uradni-list.si/1/objava.jsp?sop=2017-01-1523) – ZŠpo-1), Resolucije o nacionalnem program športa v Republiki Sloveniji za obdobje 2014 – 2023 (Uradni list RS, št. [26/14](http://www.uradni-list.si/1/objava.jsp?sop=2014-01-1071)), 6. člena Pravilnika o financiranju športa v Občini Črna na Koroškem (Uradno glasilo slovenskih občin, št. 24/2016) in 17. člena Statuta Občine Črna na Koroškem (Uradno glasilo slovenskih občin 12/2017, 59/2017) je Občinski svet Občine Črna na Koroškem na svoji \_\_\_\_\_.redni seji, dne \_\_\_\_\_\_\_\_\_, sprejel

**LETNI PROGRAM ŠPORTA**

**V OBČINI ČRNA NA KOROŠKEM ZA LETO 2019**

1. **UVOD**

Letni program športa v Občini Črna na Koroškem (v nadaljevanju LPŠ) za leto 2019 določa dejavnosti in projekte ter opredeljuje postavke, katere se sofinancirajo iz občinskega proračuna, njihovo vsebino, namen ter višino sredstev v proračunu. Z izvajanjem LPŠ stremimo k doseganjem postavljenih ciljev na osnovi obstoječih izhodišč.

Splošna načela delovanja v športu so enake možnosti športnega udejstvovanja za vse državljane oz. občane, ne glede na spol, raso, socialni status, veroizpoved, jezik, narodnost ali katerokoli drugo osebno okoliščino. Družbena vloga športa izhaja iz znanstveno dokazanega pomena športa za javno zdravje (telesno, duševno in socialno), socializacijo in gospodarstvo.

Športu se priznava tudi zelo pomembna vloga pri spodbujanju k prostovoljnemu delu in k aktivni udeležbi v družbi, doseganju solidarnosti, strpnosti in odgovornosti ter prenašanju drugih pozitivnih družbenih vrednot in narodni identifikaciji.

Športno udejstvovanje otrok in različne aktivnosti, povezane z gibanjem, prinašajo poleg užitka še mnogo drugih pomembnih prednosti, ki pozitivno vplivajo na otrokov razvoj, zato predstavlja športno udejstvovanje otrok in mladine prednostno vsebino programa športa.

Z vidika družbene vloge športa, ki izhaja iz znanstveno dokazanega pomena športa na posameznika, je šport del javnega interesa, zato se sofinancira iz javnih sredstev, za njegov razvoj pa se obnavljajo in gradijo novi športni objekti. Šport je tudi tista družbena dejavnost, ki v veliki meri prispeva k prepoznavnosti in promociji kraja.

LPŠ v Občini Črna na Koroškem za leto 2019 zagotavlja, da bo Občina Črna na Koroškem iz občinskega proračuna za leto 2019 namenila 566.940,65 EUR za sofinanciranje programov športa in zagotavljanje infrastrukturnih pogojev za izvajanje teh programov, ki so v javnem interesu in se sofinancirajo iz javnih sredstev.

1. **CILJ**

Šport je dejavnost, ki pomembno vpliva na kakovost življenja občank in občanov, saj krepi njihovo zdravje in spodbuja njihovo ustvarjalnost. Temeljni cilj programov športa je omogočiti treniranje, vadbo, tekmovalno dejavnost in športno rekreacijo čim širši populaciji, predvsem pa otroke in mladino usmerjati k zdravemu načinu življenja.

**Cilji letnega programa športa občine za leto 2019:**

|  |
| --- |
| Na področju športne vzgoje : |
| ·  Zagotoviti stabilno sofinanciranje programov interesne športne vzgoje od predšolskih otrok do srednješolske mladine in povečati ponudbo na tem področju, |
|  |
| Na področju športne rekreacije : |
| ·   Omogočiti dostopnost športnih programov čim širšemu krogu občanov, |
| Na področju kakovostnega športa : |
| ·  Klubom, ki nastopajo v rednem tekmovalnem sistemu omogočiti brezplačno uporabo objektov za vadbo v obsegu razpoložljivih kapacitet objektov,  |
| Na področju vrhunskega športa : |
| . Pomagati klubom in društvom, ki imajo v svojih vrstah vrhunske športnike pri sofinanciranju njihovih programov in s tem vrhunskim športnikom omogočiti čim boljše pogoje za delo.   |
| Na področju razvojnih in strokovnih nalogah :  |
| ·   Omogočiti  izobraževanja kadrov za delo v športu.  |
| ·   Zagotoviti  sofinanciranje pomembnejših športnih prireditev in programov. |
| ·   Zagotavljati promocijo  športa in rekreacije kot zdravega načina preživljanja prostega časa.  |
| Na področju športnih objektov :  |
|  . Zagotoviti dostopnost objektov za vse organizirane programe športa.  |
| . Zagotoviti sofinanciranje posodobitev, obratovanje in vzdrževanje športni objektov  |

1. **ŠPORTNI PROGRAMI 56.760,00 EUR**
	1. **PROSTOČASNA ŠPORTNA VZGOJA OTROK IN MLADINE 3.000,00 EUR**

Prostočasna in športna vzgoja otrok in mladine predstavlja širok spekter športnih dejavnosti za populacijo od predšolskih otrok do vključno srednješolskega obdobja. Programi vključujejo organizirane oblike športne vadbe netekmovalnega značaja za otroke in mladino, ki nadgrajujejo šolsko športno vzgojo in so vzgojno naravnani. Programi športa, ki se sofinancirajo: Mali sonček, Zlati sonček, Krpan, Naučimo se plavati.

* 1. **ŠPORTNA VZGOJA OTROK IN MLADINE S POSEBNIMI POTREBAMI 1.000,00 EUR**

Za otroke in mladino s posebnimi potrebami je športna dejavnost namenjena predvsem ustrezni skrbi za vključevanje v vsakdanje življenje. Športna aktivnost pozitivno vpliva na socializacijo, izboljšuje psihomotorične sposobnosti ter splošno kvaliteto življenja.

* 1. **OBŠTUDIJSKE ŠPORTNE DEJAVNOSTI 500,00 EUR**

Programi obštudijske športne dejavnosti predstavljalo pomembno dopolnilo intelektualnemu delu in pripomorejo k nevtralizaciji negativnih učinkov sedečega načina življenja.

* 1. **ŠPORTNA VZGOJA OTROK IN MLADINE USMERJENJE V KAKOVOSTNI IN VRHUNSKI ŠPORT 13.000,00 EUR**

Programi so namenjeni mladim, ki imajo ustrezne psihofizične sposobnosti ter vključujejo načrtno skrb za doseganje vrhunskih rezultatov, temeljijo pa na kakovostni športni vzgoji , ki se nadgrajuje v treninge posamezne športne panoge. V kakovostni in vrhunski šport se vključujejo otroci od 6. do 15. leta starosti in mladi od 15. do 20. leta starosti. Skladno s pravilnikom se sofinancira delo strokovnega kadra, materialni stroški in stroški tekmovanj.

* 1. **KAKOVOSTNI ŠPORT 20.000,00 EUR**

V skupino kakovostnega športa prištevamo športnike in športne ekipe, ki tekmujejo v kategoriji članov (ČL) in ne izpolnjujejo pogojev za pridobitev statusa vrhunskega športnika. Kakovostni šport zajema priprave in tekmovanja ekip, ki nimajo objektivnih strokovnih, organizacijskih in materialnih možnosti za vključitev v program vrhunskega športa in jih program rekreacije ne zadovoljuje, so pa pomemben dejavnik razvoja športa. V kakovostnem športu se vrednosti programe vadbe športnikov in športnih ekip, ki nastopajo v članski kategoriji na tekmovanjih uradnega tekmovalnega sistema. Programi kakovostnega športa so pomembni dejavnik razvoja športa v občini. Cilj letnega programa na področju kakovostnega športa je omogočiti vadbo vsem, ki s svojimi dosežki preraščajo zahteve rekreativnega udejstvovanja.

* 1. **VRHUNSKI ŠPORT 1.000,00 EUR**

Vrhunski šport predstavlja programe priprav in tekmovanj vrhunskih športnikov. V program vrhunskega športa so uvrščeni kategorizirani športniki olimpijskega, svetovnega in mednarodnega razreda. V ta program so vključeni kategorizirani športniki, ki trenirajo v domačem klubu ali društvu.

* 1. **ŠPORT INVALIDOV 1.500,00 EUR**

Šport in rekreacija pomenita pomemben dejavnik pri ohranjanju gibalnih sposobnosti, zdravja, resocializaciji, revitalizaciji, razvedrilu in tekmovanju invalidov. Sofinancirajo se športni programi, organizacija in strokovni kader.

* 1. **ŠPORTNA REKREACIJA 12.000,00 EUR**

Športno rekreativna dejavnost je zelo pomembna za vsakega posameznika, saj pomeni obnavljanje psihičnih in fizičnih moči, ki so v današnjem tempu življenja ogrožene in izrabljene. Športna društva, ki delujejo na območju občine, ponujajo široko paleto športno rekreativnih programov, ki se izvajajo na športnih površinah in športnih objektih, pa tudi v naravnem okolju. To vrsto športne dejavnosti se zaradi javnega interesa po vključevanju čim večjega števila občanov v športno aktivnost, sofinancira iz občinskega proračuna. Sofinancirajo se različni športni programi, sodelovanje na različnih rekreativnih tekmovanjih in organizacija planinskih izletov. Športna rekreacija predstavlja športno dejavnost odraslih vseh starosti oziroma družin s ciljem ohranjanja zdravja, dobrega počutja in vitalnosti, druženja, tekmovanja in zabave.

* 1. **ŠPORT STAREJŠIH 2.000,00 EUR**

Šport starejših predstavlja športno rekreativno dejavnost odraslih ljudi praviloma nad doseženim 65. letom starosti. Redna športna dejavnost v tem življenjskem obdobju pomeni kakovostno in samostojno staranje, ohranjanje telesnega in čustvenega zdravja ter socialno vključevanje. Sofinancirajo se športni programi in strokovni kader.

* 1. **RAZVOJNE DEJAVNOSTI V ŠPORTU 2.760,00 EUR**

Za uspešno in učinkovito izvajanje načrtov in nalog na področju športa je nujno potrebno strokovno znanje ter izobraževanje strokovnih delavcev izvajalcev športnih programov. V razvojne dejavnosti športa je vključeno usposabljanje in izpopolnjevanje strokovnih kadrov v športu, statusne pravice športnikov, trenerjev in strokovna podpora programov, založništvo v športu, znanstveno raziskovalna dejavnost v športu in informacijsko komunikacijska tehnologija na področju športa.

**Za športno dejavnost društev je v letu 2019 namenjenih 56.760,00 eur**

|  |  |  |
| --- | --- | --- |
| **PP** | **OPIS** | **PRORAČUN 2019 V EUR** |
| 18019 | Športna društva – redna dejavnost | 56.760,00 |
|  | **SKUPAJ** | **56.760,00** |

1. **ŠPORTNI OBJEKTI IN POVRŠINE ZA ŠPORT V NARAVI: 498.280,65 EUR**

Učinkovita in dostopna mreža kakovostnih športnih objektov in površin za šport je pomemben dejavnik športnega udejstvovanja. Iz občinskega proračuna se sofinancirajo energetske in športno-tehnološke posodobitve, investicijsko vzdrževanje in posodabljanje obstoječih naravnih športnih površin in novogradnje športnih objektov.

|  |  |  |
| --- | --- | --- |
| **PP** | **OPIS** | **PRORAČUN 2019 V EUR** |
| 18024 | Sredstva za vzdrževanje športnih objektov in površin na Pristavi | 25.000,00 |
| 18029 | Ureditev drugih igrišč v občini | 5.000,00 |
| 18033 | Stroški obratovanja vlečnice, vzdrževanje smučišča in tekaške proge | 65.000,00 |
| 18044 | Ureditev igrišč v Rudarjevem | 1.000,00 |
| 18089 | Ureditev smučišča Črna | 5.000,00 |
| 18094 | Outdoor park Črna na Koroškem | 265.152,65 |
| 18100 | Vzdrževanje atletske steze | 5.000,00 |
| 18101 | Rekonstrukcija razsvetljave na smučišču Črna na Koroškem | 62.270,00 |
| 18102 | Nakup opreme za atletski stadion Črna na Koroškem | 62.418,00 |
| 18090 | Sofinanciranje projekta »Mreža kolesarskih poti v regiji« (RRA) | 2.440,00 |
|  | **SKUPAJ** | **498.280,65** |

1. **ORGANIZIRANOST V ŠPORTU 9.900,00 EUR**

Na področju športne dejavnosti delujejo na lokalni ravni športna društva, ki se združujejo v športno zvezo. Športna društva predstavljajo osnovo za obstoj in razvoj vseh pojavnih oblik športa.

Za svoje osnovno delovanje potrebujejo sredstva za kritje materialnih stroškov poslovanja. Občina Črna na Koroškem zagotavlja sofinanciranje materialnih stroškov poslovanja Športni zvezi Črna, zagotavlja pa tudi Smučarskemu klubu Črna – TAB sredstva iz proračuna, namenjena sofinanciranju prioritetnega športu v kraju.

|  |  |  |
| --- | --- | --- |
| **PP** | **OPIS** | **PRORAČUN 2019 V EUR** |
| 18020 | Smučarski klub Črna – prioritetni šport | 6.900,00 |
| 18021 | Športna zveza Črna-redna dejavnost | 3.000,00 |
|  | **SKUPAJ** | **9.900,00** |

1. **ŠPORTNE PRIREDITVE IN PROMOCIJA ŠPORTA 2.000,00 EUR**

Občina Črna na Koroškem bo zagotovila sofinanciranje materialnih stroškov, ki bodo nastali pri izvedbi 38. maratona Kralja Matjaža, ki bo potekal v avgustu v okviru tradicionalnega Koroškega turističnega tedna.

|  |  |  |
| --- | --- | --- |
| **PP** | **OPIS** | **PRORAČUN 2019 V EUR** |
| 18022 | Maraton »Kralja Matjaža« | 2.000,00 |
|  | **SKUPAJ** | **2.000,00** |

1. **ŠPORTNI OBJEKTI ZA IZVAJANJE LPŠ**

Za izvajanje Letnega programa športa v Občini Črna na Koroškem bodo v letu 2019 na razpolago naslednji športni objekti:

* Športna dvorana pri OŠ Črna na Koroškem in zunanja igrišča,
* Igrišča v sklopu Športnega parka Črna ( nogometno igrišče, pomožno nogometno igrišče z umetno travo, večnamensko igrišče, tenis igrišče, igrišče za odbojko na mivki, balinišče - zimsko in letno, fitnes na prostem, atletska steza, mini plezalna stena),
* Smučišče Črna v zimskem času,
* Tekaška proga v Bistri v zimskem času,
* Kegljišče v Kulturnem domu,
* Šahovska soba,
* Trim steza,
* Fitnes na prostem ( več lokacij v kraju )
* Kolesarski poligon ob Smučišču Črna
* Plezališča v Topli in pri Matvozu
* Taborniški dom Žerjav,
* Športni objekt in igrišča v Žerjavu, Podpeci, Šmelcu, Javorju in na Pudgarskem

|  |
| --- |
|   |
|  |
|

|  |  |
| --- | --- |
|  |  |

 |

Številka:

 Županja

Črna na Koroškem, mag. Romana LESJAK